Mikko Makela talks women’s hockey in Alberta - Sportsnet.ca
MIKKO MAKELA TALKS WOMEN’S HOCKEY IN ALBERTA
2:33 | February 11, 2018
After his NHL career, Mikko Makela dedicated himself to growing women’s hockey in Alberta. Met apologie aan Pikkedel – Vuurvliegie se lekkervurigeaffêre
Afrikaans, Ek dig, Lê-jou-eier, My Afrikaans, Uitdagings
Met apologie aan Pikkedel
Date: May 29, 2019Author: Vuurvliegie se lekkervurigeaffêre 25 Comments
Wat dink jy in die lewe sal gebeur as besige Henry VIII, stortkop Zumpie, twee Hitlers, Naas Botha, die spul Kardashians en karakters soos Mark Twain en Nataniël om die langtafel op Rebus fontein hande uit ruk? Want die ongaste by Rebus Fontein is ‘n handvol, die ware karakters ook so.
Ek sit al heel week en pieker, en toe kom die muse:
Op Rebusfontein – met apologie aan Pikkedel.*
Oor die matiges en mooies om ons tafel wil ek nie vertel,
wel die kuiergas situasie uit die hel
Was jy al ooit by ‘n langtafel ‘linedance’?
Byvoorbeeld by die Towerinne dans
Want ek sal jou ‘n grap vertel
van ‘n verbroude apespel
‘n Skare met Hilter tot die mag twee en Nataniël die minorabek
span boggie in een aand en trek.
Ag, gou gou is hulle algar lekker nat,
die entjie ry hul fluit-fluit plat.
“Naand Scrapy, Tannie Frannie, naand Kameel! Naand.
Hoe gaan dit nog met jul vanaand
“Nee mense, goed maar kom dan in,
aans gaan ons met die verrigtinge begin.
Toorts, myn ding, skink Frangelico gou…
Porkie sal jy jou bek daar hou!”
Mark Twain wink vir Nataniël en Henry Vors,
en tik hy op syn bors
“Laat ons dan eers ‘n snapsie steek,
dis goed om vrindskap aan te kweek”
So praat die skrywer en in ‘n jif,
trek hy prop uit ‘n bottel gif.
Almal het soos ‘n perd gedrink
en Kameel het ook gehelp skink.
Die drank was in ‘n kits gedaan:
Hester kon jy met ‘n veer omslaan.
Zumpie soek sy kans om Kardashiantjie om te praat
– hy dink aan niks as kattekwaad.
Die Towerinne en liefmense het geselskap gehou
met Adolfie , en mense moeilik om van te hou,
‘n Bietjie taai, maar rats was hulle,
verduiwels skerp pak hulle die taak, vrede ter wille.
Die miershoopvloer was glad geskuur,
‘n vetkers brand daar teen die muur.
Toortsie en Frannie speel dat dit gons:
Wals, riel, satties en kottiljons.
Ons dans toe dat die stof staan:
Seegogga loop losvoor in die baan.
Een ding was darem openbaar:
Hilter een en Mark Twain boer bymekaar.
Adolfie sit in ‘n hoek en kook –
hy het sy hart vol haat gestook;
sy eweknie hang aan die rooinek se gekyf.
Dit was vir hom geen tydverdryf.
Dit is ‘n getrap en ‘n rumoer;
die fyn stof slaan op van die vloer.
Die Towerinne en maats staan drie diep opsy;
dit was ‘n muisnes glo vir my.
Die kerskas kraak onder Toorts,
maar sy speel vort ewe woerts
– al tap sweetdruppels langs haar af,
hou sy aan op ‘n hondedraf.
‘n Wa-wiel hier, ‘n koes-koes daar
– mense slinger hot en haar.
So nou en dan verdwyn tweestuk
– ek meen om vars lug te gaan sluk.
Henry Vors was in sy element-
hy denk nie oor sy testament.
‘n Trippel dan ‘n Kaapse draai, rondomtalie
. . . KimK se rok die waai.
“Skuus vir die polka!” steel Zumpie en dip,
hy sif vir KimK dat dit wip.
Op hoogste punt van die geraas,
word vetkers skielik uitgeblaas.
Die nôiens skree; die tyd is ryp,
om in die donker kat te knyp.
Ek hoor maar net vir VirgoC skrou:
“Steek op die kers, kwajongens – gou!’
Lig in die duisternis, maar ag!
Dit het ons nimmer geverwag;
Zumpie omhels vir KimK knap;
hul soen mekaar dat dit klap.
Die onweer het toe losgebars,
dis tyd vir ons om vreemde gaste weg te mars.
Drie maal was Zumpie platgeslaan;
drie maal het hy weer opgestaan.
Hy vlieg deur-uit, Henry Vors loop voor –
want Kanye wou altwee moor.
Kanye wou hulle met ‘n sanna skiet,
maar drank die skud hom soos ‘n riet.
Naas skuiwe na die stal se kant,
hy sien daar’s onraad in die land.
Toe hulle voor uitbreek – regtig, man!
Daar staan die boggie ingespan:
“Smeer terpentyn onder syn stert!”
“Nee, Naas, dis nie die moeite werd.”
“Om dit te doen, moet jy my gryp,
en dit lê nie in jou broekspyp.”
Al kon Zumpie verbrand grootpraat,
hy hou sy lyf bepaald kordaat.
Die dag het hy hul kaf geslaan
en deur die spul sy weg gebaan.
Zumpie skree net: “Kêrels, hou nou vas,
die duiwel sit op ons kwas!”
Die rieme waai; hy gryp die lat,
hy slaan die ponies waternat.
Sy hemp het hy daarna bespeur,
was fyn en flenters voor geskeur
en Toorts sy konsertina pas,
al op Zumpie se kop kalbas.
Voor jy kon sê “knipmes” was hulle
vêr weg van die langtafelgeskille.
Toe môre kom, toe ry hulle vêr;
van die dag af, bly hulle vêr
Opregte apologie aan Pikkedel, ek kon myself nie help nie. Vuurvliegie – die twintigjarige een. 😉
Die gedig Hartebeesfontein deur Pikkedel is in die Groot Verseboek saamgestel deur DJ Opperman, en is van die vroegste Afrikaanse vertellinge in rym.
As jy wil saam speel: Lees Hester se instruksies hier:
Kyk, die gaste by Ons feestafel by Rebusfontein het groot pret opgelewer en ook baie marankas voortgebring. By Rebusfontein leef ons mos in technicolour en moelikheid groei soos soetpatat aan ‘n rank.
Hierdie is deel van Las jou storie aan by hierdie InLinkz skakel: https://fresh.inlinkz.com/p/f68a9fa9110148b1ab92181b21eb7d51
Lê-Jou-Eier UitdagingPikkedel Op hartebeesfonteinRebusfontein se langtafelTowerinne
Previous Previous post: Worth remembering
25 thoughts on “Met apologie aan Pikkedel”
Koos Kombuis (ja moenie judge nie!) het hierdie gedig getoonset en op een van sy albums opgeneem. Nou sit en neurie ek Hartebeesfontein (die musikale weergawe)
Dankie vuurvlieg. Baie. Flippen. Dankie!
Ns. Ek laaik vir Koos Kombuis baie, sal nooit judge nie
Hiert jou wegtrek!! Puik gedoen vuurtjies, nou lekker gegiggel
Nou het ek heerlik gelag. Puik gedoen…jy het die aand mooi vasgevat.
Dinge gebeur nè.🤣
Heita! You’re a poet and you don’t know it.Ek het nou so lekker gelag Vliegie – jy het dit nou wraggies goed vasgelê. Tot Hester was gasyp – jy kan ook daai vrou nêrens heen vattie. Ek is bly die spul ongaste gaan in die toekoms vêr weg bly van Rebusfontein.
Hester was geskok….gasyp, aweh….😂🤣🤣Ek is net jammer oor die konsertina wat ‘n stortkop vervang het….
Ek sou graag daai gesig wou aanskou het.
Hahahaha! Hoe lekker lag ons nou! Omtrent kattewales daar sien ek. Pragtig gedig Vuurvliegie. Jy mag maar! 😀
Dis so mengelmoes van ons karakters en die oorspronklike rymelary van Pikkadel, hy draai seker in sy graf om.🙊🙈
Jinne Vuurvliegie!!!! Jy is omtrent kookwater met hierdie beskrwying!!! Dankie hoor…ek het dit nou so geniet…
Dis nou wat die letterkundiges “‘n kragtoer” sou noem – kostelik, Vuurvliegie!
Pikkadel se grondwerk en my Towerin vriendinne se kaperjolle te danke.😉
Skerp skerp skerp op Rebusfontein.
Genade Vuurvlliegie, dit was omtrent ‘n rowwe partytjie en jy het dit briljant vasgevat met Pikkedel se rymelary! Jy kán maar!
Lekker giggel ek nou. Daar is nooit NIE sports saam die Towerinne nie. Veral as hul mag gaste nooi… 🤣
Dit was julle kaperjolle wat my hier gebring het. Ek is bly ons kan sonder skroom of skade soveel pret hê. Ons saam in Blogland is spesiaal 🌻🤗
Ek is bly jy is hier 🤗
Grootte griet maar hierdie was een rowwe “party!” So dis hoekom ek dog ek was te laat…dis die nie-onthou van die volgende oggend!
Ek skryf nou sommer hier. Ek wou so graag hoor wat sê jy van Naas se tande in jou wynglas…maar jy is doodstil. Of is dit “stilbly is ook ‘n antwoord?” Hoop jou mond voel beter vandag!!! Jy kry dit ook van alle kante….eers die virus toe absesse. Vertrou dit is nou die einde!!!
Ek is besig om na gister se oes voel, lees in te haal – sal daar kommentaar. ; )